റെഡ്ക്രോസ് ഓക്സിജന് കോണ്സന്ട്രേറ്റര് കൈമാറി പാണത്തൂര്: റെഡ്ക്രോസ് കേരള ഘടകത്തില്നിന്നും ജില്ലാ റെഡ്ക്രോസ് സൊസൈറ്റി മുഖേന പാണത്തൂര് എഫ്എച്ച്സിക്ക് അനുവദിച്ച ഓക്സിജന് കോണ്സന്ട്രേറ്ററുകള് ജില്ലാ റെഡ്ക്രോസ് സൊസൈറ്റി സെക്രട്ടറി സൂര്യ നാരായണ ഭട്ടിന്റെ നേതൃത്വത്തില് കൈമാറി. പനത്തടി പഞ്ചായത്ത് പ്രസിഡന്റ് പ്രസന്ന പ്രസാദ്, ആരോഗ്യ വിദ്യാഭ്യാസ സ്ഥിരം സമിതി ചെയര്പേഴ്സണ് സുപ്രിയ ശിവദാസ്, പഞ്ചായത്തംഗം കെ.ജെ. ജെയിംസ്, മെഡിക്കല് ഓഫീസര് ഡോ. അനൂപ് എന്നിവര് ചേര്ന്ന് ഏറ്റുവാങ്ങി. ജോസ് പ്ലാച്ചേരി, ജോര്ജ് വര്ഗീസ്, പത്മനാഭന്, ഭവാനി അമ്മ, കെ.കൃഷ്ണന് എന്നിവര് സംബന്ധിച്ചു.